La Universitat de València participa en la 84ª Feria del Libro de Madrid

## La Universitat de València participa en la 84ª Feria del Libro de Madrid

Publicacions de la Universitat de València (PUV) presenta les seues novetats editorials en aquesta gran cita, considerada el principal esdeveniment literari del país, que en la seua última edició va superar els tres milions de visitants. Fins al 15 de juny, el públic podrà gaudir de publicacions, signatures de llibres i trobades professionals que completen la programació d’aquesta festa del llibre.

La Universitat de València forma part, un any més, de la Feria del Libro de Madrid, que va obrir les portes el passat 30 de maig al parc de El Retiro i celebra enguany la seua 84ª edició. L’editorial Publicacions de la Universitat de València (PUV) participa des de la caseta 380, situada al bloc 25C, dins de l’espai de la Plaza de la Ciencia y de las Universidades, una iniciativa consolidada que reuneix editorials acadèmiques i institucions científiques amb l’objectiu d’apropar el coneixement al públic general.

La UV participa en aquest espai a través de la Unión de Editoriales Universitarias Españolas (UNE), organització de la qual forma part. La fira acollirà també, els dies 5 i 6 de juny, les III Jornades *Sin libros no hay ciencia*, organitzades per la UNE al pavelló de Caixabank, que posaran en valor el paper del llibre com a eina clau per a la divulgació científica. Aquesta trobada comptarà amb la participació d’editorials universitàries iberoamericanes i d’especialistes en àmbits com la intel·ligència artificial, l’accessibilitat, la ciència oberta o la normativa europea.

A més, el dimarts 3 de juny se celebrarà la *II Trobada d’Edició Universitària i Científica Iberoamericana* al Pavelló Iberoamericà de la Feria, promoguda per la UNE i l’Asociación de Editoriales Universitarias de América Latina y el Caribe (EULAC). En aquesta cita es reflexionarà sobre el paper de la ciència en espanyol i portugués i la seua presència en l’Agenda Iberoamericana de Cooperació.

La participació de la Universitat de València es completa amb la signatura d’exemplars per part d’autores i autors publicats pel PUV. Les cites confirmades són:

* Javier Fernández Galeano, *Gestos en la noche. Historias de represión, erotismo y sociabilidad LGTB+ (1971-1979)*, signarà dimecres 5 de juny, de 17 a 21 h.
* María José Monteagudo Soto, *Psicólogas pioneras. Historias de ciencia, feminismo y compromiso social*, signarà dissabte 7 de juny, d’11 a 14 h.
* Raúl Rodríguez Ferrándiz, *Desinformación y poder. Alquimias de la persuasión*, signarà dissabte 8 de juny, d’11 a 14 h.
* Gennadi Kneper, *El primer populista: Bakunin y la invención del pueblo*, signarà divendres 13 de juny, de 17 a 21 h.
* Raquel Baixauli Romero, *La mujer enferma: icono de la modernidad*, signarà dissabte 14 de juny, d’11 a 14 h.

Més informació sobre les publicacions disponibles a la fira: https://puv.uv.es

Imatges: 

Arxivat en:
Lletres

## Altres Notícies

Antonio Muñoz Molina i Elvira Lindo clausuren el curs de l’Aula de Narratives de la Universitat de València

La Universitat de València ret homenatge a la figura de Lluís Alcanyís en el 525 aniversari de l’Estudi General

La Universitat de València participa en la 84ª Feria del Libro de Madrid

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar